  Виталий Пронин Свято-Никольской храм.2015-тӥ арлэн пумаз Вотка ёросысь Кукуй гуртын усьтӥськиз туризмъя выль маршрут. Герӟаськемын со удмурт калыклэн осконъёсыныз.  Кукуйысь культура юртын ужасьёс 20 арлэсь тросгес тыршо ини удмурт культураез азинтон бордын. Соослы сюлмысь юрттӥсько кырӟанъя «Купанча» калык ансамбль  но «Ӟардон» калык театр.Туристъёс нырысь ик тодматско Свято-Никольской храмен,  собере клубе мыно. Куноосты татын пумитало перепечен но пӧсятэмен, куно пумитан гуръёсын. Отӥяз тодмато «Ныл куран» сям-йылолэн, учкисьёс асьсэос но со ужрадэ пыриськыны быгато. Туристъёс мылысь-кыдысь дышетско аспӧртэмлыко удмурт эктонъёслы но шудонъёслы. Шулдыръяськемзы бере ӟустариослэсь мунё лэсьто, осконъёсъя со уте шуг-секытъёслэсь, азинлык, бусьтыр улон кузьма. Собере ваньзы ӵошен мыно Катыш гуртэ нискыланы. Отын вань квадроциклъёс, снегоходъёс, 3 нискылан сюрес. Гурезь вылэ тубыто подъёмникъёс.Малпаськом, та ужмы азинскоз. Гужем куноосмес пумиталомы табанен, перепечен.Алевтина Перевощикова   Теги: туризм Удмуртиезазинтон  